باسلیقون
یونانی زبان میں اس کا معنی کحل یا روشنائی ہے چونکہ یہ امراض چشم میں بطور کحل مستعمل ہے اس لیے یہ نام تجویز کیا گیا ہے اس کے دوسرے معانی جالب النوم نیند لانے والا بھی بیان کیے گئے ہیں یہ بھی کہا جاتا ہے کہ یہ ایک یونانی بادشاہ کا نام ہے جس کے لیے بقراط نے یہ نسخہ ترتیب دیا تھا لیکن اس سلسلے میں یہ تحقیق زیادہ صحیح ہے کہ یونانی لفظ باسلیقون  جس کا مترادف روشنائی ہے مقوی بصر کو کہتے ہیں یہ بقراط سے پہلے کی اختراع ہے اسے فیثا غورث طبیب نے ارسطیدون Arestindian  والی صقیلہ کے لیے جسے ضعف بصر کی شکایت تھی تیار کیا تھا اور اس سے اس کو شفا حاصل ہوئی تھی باسلیقون کے دو نسخے باسلیقون کبیر اور باسلیقون صغیر کے نام سے رائج ہیں  ان کے علاوہ اس کے فارسی مترادف نام روشنائی کے بھی متعدد نسخے قرابادینوں میں ملتے ہیں